Dobro.
Evo ga. Vidim kako kaplje.
Kako se tvoj med zove?
Trenutačno se u kući malo prepiremo oko toga.
Ja želim „Zlatne pčele”.
Victoriji se sviđa „DB-jevo ljepilo”.
Mogući problemi s kadrovskom službom.
- O, Bože. Stvarno? - O, Bože.
Daj, čovječe.
Kakve još hobije imaš?
Lego kockice.
Nije li nevjerojatan?
Kušaj.
- Stvarno je dobar. - Dobar, zar ne?
Da. „DB-jevo ljepilo”.
DB-jevo ljep... Eto, već se primilo.
- Zapravo jest. - Sviđa ti se.
Jebote, jako je ljepljivo.
PRVI NASTAVAK ŠUT
Dobro došli na početak nove sezone u Engleskoj.
WIMBLEDON I MANCHESTER KOLOVOZ 1996.
Prekrasan dan u Londonu.
Prva utakmica sezone.
Broj deset, David Beckham.
Dakle, u odsjaju sunca,
u sjaju velikog publiciteta, krećemo.
Jordi Cruyff pokušao je lobirati golmana.
Cruyff.
Sjećam se da sam pogledao trenera.
Jer kad god bi pokušao nešto slično i ne bi uspjelo,
trener bi bio na nogama i vikao na tebe.
Pa...
Osvojili smo loptu na svojoj polovici terena.
Podigao sam pogled i zapitao se: „Zašto ne?”
Tog smo dana bili iza gola. Zavladala je apsolutna tišina.
Kad se lopta odvojila od stopala, tlo...
Kao da nismo bili na nogometnom stadionu.
Sjećam se da je skrenula ulijevo,
a onda se odjednom počela vraćati.
Pomislio sam: „Ova bi čak mogla i ući.”
Vidio je Sullivana ispred linije!
To je bilo apsolutno fenomenalno!
S pola igrališta!
Kakav nevjerojatan gol!
Svi na stadionu ne mogu se ovomu nadiviti.
A 21-godišnji David Beckham postigao je možda i jedan
od najboljih golova našeg doba,
a o kojem će se još dugo pričati.
Izašao sam s terena, a trener je rekao:
„Davide, uđi u autobus i ne govori ni riječ. Nema intervjua.”
Može par pitanja? Prije svega, gol Davida Beckhama.
Fantastičan. S drugog planeta.
Najbolji gol.
Bez presedana. Iz svoje polovice. Nitko to nije uspio.
VIJESTI
Dobra večer.
Bio je to gol s pola igrališta
koji je zabio David Beckham.
Nismo imali pristup internetu i slično
pa čuješ o tome preko radija.
Bilo je: „Večeras Match of the Day.
To ćemo gledati.”
Čuli smo za njega i vidjeli kako igra,
ali tad sam prvi put rekao: „Dobro.”
GOL STOLJEĆA!
„Ovaj je tip drukčiji.”
Svi su govorili: „Kakav gol!” „Je li? Nisam ga vidio.”
„Što?” „Nisam ga vidio. Neki je krelac ustao ispred mene.”
Ali to je zapravo bio početak
jer dotad to nitko nije učinio.
Pele je pokušao.
Pele.
Vidio je vratara ispred linije!
Davide! Ovamo, Davide. Ovamo!
Znali ste da će mu se život promijeniti nakon toga gola?
O, da. Morao se promijeniti.
Nisu ga ostavljali na miru.
Je li se uopće promijenio?
Nije se nimalo promijenio. Još je dobar dečko.
Nasmijava me.
- Molim vas. -Štipate li se?
- Mislite: „Ne mogu vjerovati”? - Da.
Samo odlutam i pomislim kako se to prvi put dogodilo.
Sjajno.
- 'Jutro. -Što ima?
Jesi li ubio te jelene?
Ne, ja nisam.
To nema veze sa mnom.
Moj je djed bio pedantan.
Sve što su napisali o meni, svaka fotografija u novinama.
O, Bože. Neke od ovih fotki nisam vidio godinama.
Eno tate. Je li moj tata bio dobar?
- Itekako je imao što reći. - Da.
Bio sam plinski inženjer. Radio sam sedam dana u tjednu.
Imao sam crveni Toyotin kombi.
Ne bih prihvatio drugu boju.
Moj je tata bio opsjednut Manchester Unitedom.
Svakog sam Božića dobivao dres Manchester Uniteda.
Njegova je opsesija bila veća od moje.
Bila sam frizerka i rodila sam
pa sam radila kod kuće da zaradim.
Tada nismo imali mnogo.
Mama bi poslagala četiri ili pet starica pod haube,
a ja bih im kuhao čaj i pravio prepečence,
davao im torte i slično.
U školi mi nikad nije išlo.
Nisam bio pametan, vjerovao ili ne. Ništa čudno.
Nisam imao prijatelja.
Bio sam povučen.
Od trenutka kad sam došao iz škole do spavanja
provodio sam vrijeme u vrtu.
Nije radio ništa drugo.
Kad je vrijeme bilo loše, crtao bi
i to bi uvijek bilo povezano s nogometom.
SVJETSKO PRVENSTVO
Ova je utakmica za okrug.
Pogledaj to. Već imaš...
Znam, taj stil.
Mogao bih pogoditi loptu na određen način, drukčiji od drugih.
Tridesetak metara dalje, precizno.
Znao sam mu reći: „Svaki put kad pogodiš prečku, dat ću ti 50 penija.”
I izgubio sam bogatstvo.
Samo je to želio.
Nikad nije izlazio s prijateljima, noću.
- Tulumi? Cure? - Nije ga to zanimalo.
Vidio sam mamu i tatu kako rade
svaki dan do 23 sata ili do ponoći.
Znao sam da profesionalni nogometaš mogu postati
marljivim radom.
Je li rekao da sam bila ondje kad ga je Manchester našao?
Taj je čovjek stajao uz mene i rekao je:
„Ja sam skaut Man Uniteda.” Iznenadio me.
Telefon je zazvonio i pitali smo se:
„Tko zove u ovo gluho doba noći?”
Moja se mama javila i doslovce je rekla:
„Sir Alex Ferguson. To je Alex Ferguson.”
Kamera snima.
Evo ga. Spremni? I... čekaj.
To nije on. Ipak jest. Kreće se.
Isprva sam mislio da je to šala.
Ja... te noći nisam mogao spavati.
Hvala lijepa. Naručili smo vam kavu.
- Imam dvije kamere? - Dvije kamere. Da. Jedna je...
- Očekivao sam tri. - Da.
I može.
Dobro. Kad ste prvi put primijetili Davida Beckhama?
Nedugo nakon što sam došao u klub.
Godina 1986. bila je Unitedov najgori početak sezone od rata.
Klub je četvrti odozdo.
Iz kluba kažu da će pozvati Alexa Fergusona.
Vaš prvi autogram za United?
Nismo osvojili ligu 20 godina.
To je velik izazov za igrače Uniteda.
Jedino što je Sir Alex tražio,
morali ste imati velika m... da biste mogli igrati.
- Možete reći „muda”. - Da. Trebali ste muda.
Dok se Manchester United suočava s važnim poslijepodnevom
na putu do osvajanja Premier lige.
Važno je da Manchester United nije osvojio ligu 25 godina. Smiješno.
Trener štedi svaku važnu sekundu.
To je bio Sveti gral.
Do Pallistera.
Bruce! To!
Nevjerojatno!
Brian Kidd i Alex Ferguson slave naslov prvaka!
Ali odmah ste primijetili
njegovu neutaživu želju da uspije.
To je trenutak koji je Old Trafford čekao od 1967.
Neću skidati nogu s gasa. To nije moja narav.
Dok god su gladni. Bez gladi ne možete ništa postići.
Htio sam skupinu mladih ljudi koji su dobili priliku.
To je bila moja mantra, da nađem mlade igrače, razvijem nogometni klub.
Tu smo ja i šef.
Tada sam ga upoznao.
Imaš sliku na kojoj potpisuješ ugovor s Alexom Fergusonom.
- Kako si se pritom osjećao? - Sjajno.
Potpisivanje ugovora i to... Nisam mogao vjerovati da se događa.
Došao nam je kao mali, mršavi dječačić.
Ali kad vidite potencijal, odmah ga zapamtite.
Vaš je posao da to ostvarite, da od njih napravite muškarce.
Dobar si, sinko?
Alexa Fergusona smatrao sam očinskom figurom.
Jedan od najvažnijih ljudi u životu
od dvanaeste, trinaeste godine, kad sam ga upoznao.
Kamera snima.
To ti je bio prvi...
I stiže mladi David Beckham.
Da, moja prva utakmica.
Mladi igrač veznog reda. Dok Kanchelskis odlazi.
Vidi kako si mlad.
Znam. Sedamnaest.
Znamo da će dugo trčati. Trčat će zauvijek.
Cantona juri. Bülent upada u probleme.
Beckham.
I gol!
Dva naprama nula!
Ferguson se ponosi dečkima.
Moj je prvi gol bio sjajan, ali više me veselilo slavlje s Ericom.
Radost na mladićevu licu.
Jedna od najdražih uspomena.
Zbilja?
Kako je bilo kad je lopta pogodila mrežu?
Kao san. Bilo je kao u snu.
Nikad u životu nisam se tako osjećao. Nikad.
Idemo. Steve, možeš li uzeti kopačke?
Ove ovdje. Vidiš? „Becks”.
SEZONA 1996.-1997.
Zaista bučna atmosfera na Old Traffordu.
Ajme.
Govorimo o iščekivanju.
Predviđanju. Razmišljanju unaprijed.
Zato ljudi katkad govore o inteligenciji,
da nogometaši nisu inteligentni.
Ali moraš imati ovakvu inteligenciju.
Igramo divan nogomet.
David Beckham. To nije loš ubačaj!
Divno.
Eric Cantona.
Dva, možda tri.
To je Beckham!
Te sezone, kad ste gledali Davida kako igra, svi su rekli da je darovit.
Pucat će Beckham.
Opa! Još jedan klasik mladoga Davida Beckhama.
On je poput umjetnika pred platnom.
Pošalje loptu kamo želi.
Do Beckhama!
Svaki gol koji postigne jednostavno je prelijep.
Što kažete?
Zbilja, taj osjećaj,
da možeš prodati taj osjećaj, bio bi milijarder.
Katkad bismo pomislili:
„Becks, nikad nisam vidio
da netko tako šutira loptu.”
Nijedan drugi to ne može kao on.
Ovo je bio vaš ulaz svaki dan?
Da. U Kazalište, kako ga nazivaju. Kazalište snova.
Kul momak, s gelom u kosi.
Izgledao je uredno i pristojno. Lijepo...
Zvali smo ga „ljepotan” jer je bio lijep.
Kakav finiš.
U Manchesteru su obično glazbenici bili zvijezde.
Bili smo glavni pijevci. Mačori među miševima.
Tadašnja glazbena scena u Manchesteru, s The Haçiendom,
svodila se na glazbu.
The Stone Roses, Happy Mondays, Oasis.
Kad se pojavio Beckham, to se okrenulo naglavce.
KRALJ SVIH KOKNIJEVACA
Gledali smo kako nogometaši postaju rock zvijezde.
Volio sam Manchester. Znate, svašta se događalo.
Haçienda koja... Nikad nisam bio u Haçiendi, ali...
možda sam otišao nekoliko puta, ali...
Jeste li ikad bili u Haçiendi?
Nisam.
Ne volim baš noćne klubove.
Nisu za mene. Nikad.
Glazba, buka. Kod izlaska meni je važno druženje,
razgovaraš s društvom, zabavljate se, pijete.
A noćni klubovi s glasnom glazbom,
bukom, nije to za mene, uopće.
- Je li to šal? - Ne. To je kapuljača.
- Je li? - Dajte, molim vas.
Gary Neville.
Beckham.
Apsolutno smo uništavali momčadi po toj desnoj strani.
Njegovi ubačaji.
Podržavao sam ga na način koji je, iskreno, bio...
Ja sam bio više kao prilog.
Još jedan za kolekciju Davida Beckhama.
Ne govedina.
Ja sam bio senf sa strane.
- Gary je bio razuman. - Je li tada mnogo govorio?
Gaz? Gaz je uvijek govorio.
Uvijek je mogao govoriti, a mi smo ga rijetko slušali.
Ali postojala je posebna veza između nas.
Misliš da je dobar igrač?
Mislim da će biti najbolji veznjak u Engleskoj. Znam.
Jedinstven je po tome što može ono što drugi nogometaši ne mogu.
Gary Neville.
- Bio sam podređen... - Becks.
...jer je David morao izvoditi svoje čarolije.
Prelijepa lopta.
Vježbao je slobodne udarce, a ja ubacivanja.
Beckham. Teška je to lopta, ali što kažete na tu izvedbu?
Bili smo ovakvi na terenu.
Bilo je telepatski.
I izvan terena znao sam o čemu razmišlja.
To mu nije bilo dovoljno.
Htio je biti više od nogometaša.
Te sezone...
Uskoro ću dati izjavu.
...to je bio početak moje suradnje s brendovima.
Uložili smo znatna sredstva u razvoj modernih proizvoda
koji su prilagođeni muškarcima.
Tada sam prvi put izašao izvan nogometa.
- Davide! Pogledaj ovamo! - Davide! Ovamo!
Tada nije mnogo nogometaša to radilo.
Uspravi se, Davide.
Platili su ti.
Da, platili su mi.
Jesu.
Želim široki kadar. Čekaj.
Prekrasan je. Da, to je...
Prvi sam put u Porscheu.
- Trošio si novac. - Jesam.
Volio si stvari.
Volim lijepe stvari.
Kako samo vozi! Da.
Čim smo dobili novac: „Želim kupiti skupi sat.”
Volim kupnju, aute, satove.
- Pogledajmo tvoj sat! Koji je? - To je Rolex.
- Ovo je zanimljivo. - Da, to je Gucci.
Moraš dobro izgledati za paparazze, ne?
- Davide! Ovamo! - Davide!
Potpisao sam ugovor s Adidasom...
za 50 000 funta.
Kupio sam M3 za 50 000 funta.
Odakle ta opsjednutost autima?
Bentleyji, Porsche, da. Bio je prvi koji...
Imao je bolji vozni park od svih ostalih.
David je plaću dobivao petkom, a u subotu bi sve potrošio,
sljedećih pet dana čekao je iduću plaću
da kupi traperice.
Bio je takav.
Zaradi, potroši. I stalno tako.
Gary i ja štedjeli smo za crne dane. Za mirovinu.
Sve za mirovinu, a David će: „Što radite?”
Dođe i kaže: „Kupio sam skupu olovku”,
a vi se pitate: „Tko kupuje vražju olovku?”
Tko kupuje skupu kemijsku?
Košulje, odjeća, auti, kužim. Ali tko kupuje kemijsku?
Koliko pisama primaš?
Ne znam. Jednom tjedno uzmem veliku vreću Royal Maila.
Sjećate li se kad je David primio prvu poštu navijača?
Iskreno, ne mogu se sjetiti...
To se samo nakupljalo i nakupljalo,
toliko mu je mladih dama pisalo.
Što su mu slale?
Šalju li ti gaćice i slično poštom?
Šalju.
Nije lijepo slati donje rublje dječaku, zar ne?
Stavila bih ih na stranu i ne bih odgovorila.
- Je li mu to udarilo u glavu? - Ne.
Kad počneš mlad, mnogi te ljudi žele pozvati na zabavu
i mnoge te cure smatraju najljepšim dečkom.
Oko tebe su ljudi koji su te spremni savjetovati i potrošiti novac na to.
Onda morate, znate, ostati smireni, ostati prizemljeni
i znati da je to cirkus.
„A ne trebam ovakav cirkus.
Usredotočit ću se na nogomet.”
Možeš li vjerovati da ti se to događa? Jesi li digao nos?
Nisam. Zapravo, bilo je lijepo,
jedan mi se prijatelj nekidan obratio i rekao:
„Imaš sve ovo, ali nisi se promijenio.”
To me nije promijenilo.
Promijenio se, nema sumnje.
Mislim da je medijska pozornost koju je uživao
i to što je postao slavna osoba... ja sam to drukčije zamišljao.
Bivalo je sve teže prizemljiti Davida.
Dobro, Davide. Ravno u sredinu. Veliki osmijeh.
Bio je zgodan dečko i uvijek je bio dotjeran,
čime je itekako privukao medije.
Brine li vas pop-imidž mladih nogometaša?
Mislim, smatram... Da, mislim da me brine.
Mislim da je to faza u kojoj uživa golemu pozornost.
Ovamo, Dave.
I nadate se da će se to brzo stišati.
Samo od glave naviše.
Drži ramena tako.
Sad ima agenta, pa...
ne znam kako to rješavaju.
Ali on zna gdje sam i to je važno.
Poznajem svoju momčad i nadam se da možemo obaviti posao.
Dobro. Bok.
Htio je da budem s agentom kojeg je poznavao,
a ja sam htio surađivati s drugim agentom.
Poludio je na mene. Ono, neviđeno.
Do te mjere da nije htio imati veze sa mnom.
Nije razgovarao sa mnom.
Nisam htio da išta omete nogomet.
Ali znao sam da će mi karijera kad-tad završiti
i htio sam karijeru i nakon nogometa.
I to je izjedalo trenera.
Samo je htio da budem najbolji nogometaš.
I da budem u braku s lokalnom djevojkom koja nije superzvijezda.
Gledali smo televiziju.
Počelo je.
Okrenuo sam se prema Garyju.
„Vidiš onu ondje? Oženit ću je.”
Smijemo se i šalimo. A ja: „Ne, oženit ću nju.
Posh Spice. Onu u crnoj haljini.”
Valjda je većina dečki to rekla.
Gledaš TV i kažeš: „Sviđa mi se.” Ne završiš s njom.
OŽUJAK 1997.
Otišle smo na utakmicu i pozvali su nas na teren u poluvremenu.
Hvala lijepa.
Ali cijela moja obitelj navija za Liverpool.
David igra za Manchester United,
znala sam da je on jedan od igrača
u momčadi koju baš i nisam voljela.
U svlačionici, prije utakmice, jedan je igrač ušao
i rekao: „Došle su dvije Spajsice.” A ja: „Koje?”
Rekao je: „Sporty Spice i Posh Spice”,
a ja: „Super.”
Victoria, možeš li ti objaviti?
Dobro. Ovo je tri-nula-šest-devet.
Tri tisuće i 69. Ako je to vaša karta...
Onda sam ja igrao utakmicu.
Neville.
Koristan ubačaj.
Beckham! Predivan gol!
Nije je mogao bolje pogoditi.
Gary Neville uvelike je pomogao.
Uopće ne volim nogomet.
Tada me nije zanimao nogomet, ne zanima me ni sada.
Olive, želiš li se snimati? Da ispadnem draga osoba.
Povremeno ću te podragati...
Onda trebaš još pasa. Trebao bih dovesti i druga dva.
Vidjela sam njegove fotografije u časopisima
i, očito, bio je jako zgodan dečko.
Dječak. Koliko je imao godina? Dečko? Mladić?
Išla sam na utakmice samo da ga...
neki bi rekli da ga uhodim. Ja sam ga išla gledati.
Kad sam ga vidjela u salonu,
ostali su bili za šankom, no on je razgovarao s roditeljima.
Jako sam bliska s obitelji i to mi se veoma svidjelo kod njega.
Prvi put kad sam joj se obratio,
svidjela mi se.
Svidio mi se, tako je jednostavno.
Da, mislim, oboje smo iz radničkih obitelji.
Naši su roditelji marljivo radili.
Potječemo iz radničke klase.
Budi iskrena.
- I jesam iskrena. - Budi iskrena.
Iskrena sam.
U kojem te autu tata vozio u školu?
- Moj je tata... - Ne. Jedan odgovor.
- Moj tata... - Koji auto?
Odgovor nije jednostavan.
Kojim te autom tata vozio u školu?
- Ovisi. - Ne.
U 80-ima moj je tata imao Rolls-Royce.
Hvala.
Valjda sam doletjela na utakmicu jer sam napisala broj na avionskoj karti.
Sjećam se da sam rekla: „Bolje da me nazoveš.”
Nešto se ondje jednostavno...
odmah.
Rekao sam: „To je to. I brzo će se odvijati.”
Ali nisam bila od onih cura koju bi zanimali nogometaši
jer su poznati.
Da ne zvučim arogantno, no i ja sam bila slavna.
Bok.
Popisu boy bandova ovih dana nema kraja.
Bok.
Spice Girls sad su im konkurencija.
Htjele smo dokazati da su djevojke bolje od dečki.
Recite: „Girl Power”.
Možete vi to. „Girl Power”. Samo jedanput.
Pretpostavljam da smo nas pet stvorile čudovište.
Skakale bismo po stolovima. Pa, ja nisam skakala po stolovima.
Uvijek sam bila razumnija.
Vidite ono što zapravo jesmo.
Nikad mi nije bilo lako kao drugim curama biti tako druželjubiva.
Uvijek sam bila sramežljiva.
Nisam bila popularno dijete u školi.
Štoviše, jako su me maltretirali.
Vjerojatno bih i dalje bila takva da nisam upoznala cure.
Ona je zavodnica u grupi.
- Nisam. - Ona je zavodnica.
A Spice Girls su me izvukle iz moje ljušture.
Samo jedna.
Ja sam zapravo Scary.
To je postalo naše obilježje, slavile smo svoju individualnost.
Nazvale smo se Spice Girls jer...
vidite da se odijevamo drukčije, zar ne?
I sve smo različite.
Mi smo kao različiti začini.
Samo smo svoje. Ne trebamo uniformu da budemo u bandi.
Muškarac može odjenuti haljinu.
Samo budi ono što želiš. Nije važno tko si, što si.
Stavljate naglasak na zaštitu mladih igrača od vanjskog svijeta.
David Beckham postigao je jedini gol.
Što radite s Davidom?
Pa. David je...
Zaštita mu je uvijek dostupna.
Zna gdje sam.
Sir Alex kupovao je igrače,
ne samo zato što su bili daroviti, istraživao ih je.
„Imaš li curu?”
„Imam, šefe.”
„Koliko si s njom?”
„Dvije godine.” „Jesi li zaručen?”
„Vjenčat ću se 1990.”
Sviđalo mu se što se nekomu vraćaš kući
jer je htio da budeš stabilan.
A ne da tulumariš svake noći.
Sir A. Ferguson imao je socijalistička načela.
„Možda si pojedinac, ali ovdje smo svi jednaki.
Momčad ti je na prvome mjestu.”
Sir Alex okupio je momčad mlađih verzija sebe.
Šef nam nije dopuštao da nosimo ikoje druge kopačke osim crnih.
Sjećam se da sam donio par bijelih adidaski,
a on će: „Ne dolazi u obzir.”
Svi smo znali pravila.
To je njegov način. Morao si se prilagoditi.
Proturječi mu i gotov si.
Moj je menadžer stalno govorio da to tajimo.
„Nemojte se fotografirati zajedno.” Stoga...
nalazili smo se na parkiralištima, nije bilo nastrano.
Prvi sam se put poljubio s Victorijom u BMW-u, na parkiralištu.
Otmjeno.
Istina je da je svaku sekundu provodio s Victorijom na telefonu
te je telefonirao s njom do jedan ujutro.
Cijelu je noć bio u kupaonici i razgovarao s njom.
A ja: „O čemu toliko možete brbljati?”
Što bi joj govorio?
Samo... ne znam. Mislim...
Ti nisi tako? Na početku veze?
Ne.
„Daj, stari. Ozbiljno? U nedjelju igramo protiv Liverpoola.”
Dobro jutro s Anfielda na najvažnijoj ligaškoj utakmici
Premier lige. Dva velikana engleskog nogometa.
Unitedu bi pobjeda olakšala put
do četvrtoga naslova u pet sezona.
Victoria bi bila odsutna, a mi bismo bili kod njega.
U tri ujutro zazvonio bi telefon.
Pred njim je bila utakmica pa sam se javila i rekla da spava.
Žele razgovarati.
Ali ja, kao zaštitnički nastrojena mama:
„Ne smiješ zvati u ovo doba.”
Ali tko ste im vi? Odrasli su.
Jutarnja utakmica.
Bilo je kritika jer je utakmica važna,
a počinje u 11.15 sati.
Naravno, igrači su morali ustati u zoru.
Gledajući lica igrača,
možete vidjeti živčanost i napetost.
Bojali smo se da će izgubiti sve za što je radio.
Nogomet je bio najvažniji, a odjednom nije.
Ovo je Gary Neville. I ove je sezone igrao jako dobro.
Znao sam što će sve učiniti kako bi se vidio s Victorijom.
Kao ovisnik.
Kao da je morao... Vozio bi četiri sata da bi proveo 20 minuta s njom.
Kvarme bježi. Ne baš daleko. Evo Beckhama!
Liverpool je zahvalan što tom prilikom nije bio tako ubojit.
Nije nas mogao zavarati. „Gdje si bio sinoć?”
„Samo sam se provozao.” „Kako to misliš?”
Opet Beckham. A ovaj put...
Znali smo da David ljuti trenera.
Mislim da je vjerojatno išao u London u trenucima
kad to nije trebao.
A trener to nije dopuštao.
Duga lopta. Barnes je zabio!
Ako izgubiš disciplinu, ne igraš na sto posto.
Igraš na 80 % ili 90 %, a onda brzo padneš.
Znate? Vrlo brzo.
U nekoliko mjeseci posve nestanete.
A onda se ujutro probudite i kažete: „Sranje.”
Točno što su navijači Liverpoola tražili.
Nije me bila briga kada i koliko sam je viđao.
Ako sam morao voziti do Londona da je vidim sedam minuta, učinio bih to.
Neće biti zadovoljan kako se ova priča odvija.
Ali...
Ovo je Neville.
...ne znam kako.
Cantona. Beckham. Bravo.
Opet Cantona. Divan potez Manchester Uniteda.
Daljnja vratnica...
David je imao tu sposobnost
da se i uz potencijalno ludilo u životu...
Opet ju je ubacio Beckham. I sjajna obrana!
...sat vremena prije utakmice prebaci na nogomet.
Beckham. Korner za Manchester United.
I gol!
Koliko li će taj gol biti neprocjenjiv u utrci za naslov?
Pojavio bi se i dokazao se.
Ne znam kako.
Evo opet Beckhama. Pallister opet na bližoj!
I opet je uspio!
Obrana Liverpoola iz kornera apsolutna je noćna mora.
Ne znam kako.
Ja ne bih mogao. To bi me slomilo.
Manchester United osvojio je tri boda u najvažnijoj ligaškoj utakmici sezone.
To je bilo prvi put da smo vidjeli
Victoriju i Davida Beckhama zajedno.
Nevjerojatno.
To je nebeska mana za novine.
Toliko je aspekata. Pokriva pop-kulturu, sport.
Sjećam se da su u Manchesteru
bila dvojica braće koja su ga posvuda pratila.
Bili su jebeno posvuda!
Vidio te.
VDB. Victoria i David Beckham.
Tri smo mjeseca šutjeli.
Slijedili ste ih posvuda.
Kupio sam joj Cartierov sat i nosila ga je.
A onda su odjednom ljudi sve posložili.
„SAMO FRENDOVI” TATA POSH SPICE
I tako... znaš, „Posh i Becks”.
Ovamo, Davide! Davide, ovamo! Ovamo!
BECKHAM NAŠAO SVOJ ZAČIN ROMANTIKA U DEVEDESETIMA
Znali ste za Spice Girls?
Da. Stavila sam ih na naslovnicu.
Stavila sam ih na naslovnicu jer je moja kći bila toliko opsjednuta njima
da sam smatrala da je cijeli svijet.
- Pratili ste i nogomet? - Nipošto.
Kad imate dvoje ljudi jednake karizme, to udvostručuje glasnoću.
Povisuje temperaturu.
Moda je postala glavna.
Morali smo učiti modne marke. Koju je torbicu nosila Victoria,
koje je tenisice i naočale David nosio,
koji je auto vozio. Morali smo naučiti.
- Ali ništa niste zapamtili. - Ne, nismo.
David nije imao puno prijatelja u školi. Ni ja.
I kad si takvo dijete u školi koje očajnički traži prijatelja,
a onda te odjednom
progone ulicom.
To je bilo nešto novo.
Evo ga, David Beckham.
Gem, set i meč za Manchester United.
Victoria Adams pridružuje se veselju.
Ne mogu objasniti koliko su popularni bili.
Bili su novi Charles i Diana.
Ne znam pretjerujem li možda,
no bili su kao kraljevski par.
Ovo je dan smrti princeze Diane.
Nije mi bilo ugodno što su fotografi
bili toliko agresivni.
Ali volio sam biti u njezinu svijetu.
Bilo je uzbudljivo.
Uživaš li kad kažu: „Eno Davida...”
- Uživaš, zar ne? - Jasno.
Da, naravno. Znaš, hodaš ulicom,
a sva djeca...
Mala djeca i onda... Da, lijepo je to. Jako je lijepo.
Najbolji mladi igrač 1997. godine, itekako zasluženo, David Beckham.
MLADI IGRAČ GODINE
Privlačiš pozornost ne samo na zadnjim stranicama novina,
nego i na naslovnicama i u sredini.
Rijetko sam nervozan.
Sjećam se da sam primio poziv
izbornika reprezentacije.
Davide, je li jako posebno igrati za Englesku?
Mislim da jest. Bit će to sjajno iskustvo.
Volio sam United,
ali ono najvažnije što sam oduvijek htio, više od svega,
bilo je igrati za Englesku.
To mi je bio san.
Vidiš li ga sad?
Koliko je to važno kad te izaberu da igraš za zemlju?
Kad vam nešto govore, a vi nastojite biti smireni?
„Da, šefe, to je nevjerojatno.” Ali želudac ti radi sto na sat.
Jedva čekaš da uđeš u sobu i nazoveš ženu i kažeš svima.
Igranje na stadionu reprezentacije, na Wembleyju...
za mene je to bio vrlo emotivan trenutak
jer me tata uvijek vodio na Wembley kako bih gledao Englesku.
To je zapravo bilo cijelo moje djetinjstvo.
Kad sam vidio kako mi sin prvi put izlazi na Wembley,
moram priznati da sam malo zasuzio.
ENGLESKA PROTIV MOLDAVIJE, RUJAN 1997. KVALIFIKACIJE ZA SVJETSKO PRVENSTVO
Poziv izbornika engleske reprezentacije
uvijek bi bio super.
Ali poziv Glenna Hoddlea?
To je poseban trenutak.
Kao dijete volio sam Hoddlea.
Bio je dotjeran, zgodan, imao je krasnu kosu.
Uvijek je imao vrlo kratke hlačice.
Imao je dobre noge.
A igrao je kako nitko drugi nije mogao.
Sve što je on postigao...
htio sam i ja.
Sjećam se da je Glenn Hoddle otvarao trgovinu.
Stajali smo dva, tri sata, nosio je dječji engleski dres
s natpisom „Hoddle” na leđima, a on se uopće nije pojavio.
Glenn Hoddle nije se pojavio.
David je bio shrvan.
Činjenica da sam ga pozvao u prvu momčad i omogućio mu debi,
a on je ostao u momčadi, to sve govori.
Ali očito još mora pronaći sebe na međunarodnoj razini.
Stvarao je momčad oko Becksa.
Ali, mislim da je Glenn od Becksa tražio više jer je znao koliko je dobar
i mislim da je u Davidu vidio sebe.
Rim se itekako nagledao gladijatorskih borbi u povijesti.
No hoće li ikad svjedočiti nečemu ovakvom?
Engleska najvažnija utakmica u posljednje četiri godine
za nastup na Svjetskom prvenstvu.
Malo je reći da sam bio živčan.
Svi nogometni fanatici znaju kakva je situacija,
no moram reći očito.
Italija mora pobijediti. Engleskoj je dovoljno izjednačenje.
Ove izvanredne noći.
Rasprodan stadion, 75 000 ljudi...
- Volio je igrati za Englesku. - Beckham.
Bio je pravi domoljub.
Ince ima problem, čini se da je posjeklina na licu.
Nisam igrao na Svjetskom.
Igraču je san igrati na Svjetskom prvenstvu. Pritisak...
Beckham. Izvrsno dodavanje.
Sheringham. David Beckham!
To je mogao biti kraj, a možda je i trebao biti.
Ušli smo u dodatno vrijeme. Korner Davida Beckhama.
Stižu Chiesa i Italija s Del Pierom.
Engleska se kvalificirala za Svjetsko prvenstvo 1998.
I to je ples radosti za čovjeka koji je sve osmislio.
Hoddle nas vodi na Svjetsko...
Ostvarili su cilj.
...što je bio još jedan Davidov san.
Nazdravite kod kuće.
Ostvario mu se još jedan san.
Ali...
Bila sam na turneji.
Bilo mi je teško što nisam znala kad ću ga vidjeti.
Ali radio je sve da provodi vrijeme sa mnom.
Katkad bi unajmio mali avion, sa samo dva mjesta.
Dolazio je doslovce na samo nekoliko sati i vraćao se.
Ovuda. Ovamo.
Nogometaš i Spice...
Victoria, možeš li nam opisati prsten?
...poziraju nakon što su objavili zaruke.
Svidjelo mi se sve kod Victorije.
Nisam znao da je tako snažna žena.
I to mi se svidjelo.
Ne znam je li to zato što sam htio da pazi na mene.
Osjećao si se sigurno?
Da. Jesam.
Možda su pronašli ljubav, ali teško će naći vrijeme da budu zajedno.
Dok Beckhama čeka Svjetsko prvenstvo,
Spice Girls kreću na svjetsku turneju.
Ona je snažna žena.
Ali to može biti gnjavaža. Jutros me nagnjavila.
Engleska je reprezentacija stigla
na francusko tlo u bež odijelima.
Bili su „dosadni i bez stila”.
Barem odijela, kažu modni urednici.
Imali smo usrana odijela. Jako loša.
Trojica mene mogla su stati u jedno.
Ali Becks je dobro izgledao.
„Tko mu pomaže s tim sranjem?
Kroje li mu odjeću drukčije?
Nosi li svoju odjeću krojaču?
Jer kako izgleda na njemu, uopće tako ne izgleda na meni.”
Svjetsko prvenstvo najveći je spektakl.
Jednostavno nema usporedbe.
Gledanost Engleske na Svjetskom prvenstvu
premašuje sve u zemlji.
Procjenjuju da će za prvu utakmicu prodati milijun televizora više.
Što još privlači 25 milijuna gledatelja?
Mislim, kraljevsko vjenčanje?
Asda će naručiti dodatnih milijun i stotinu tisuća litara piva.
Relate, organizacija za savjetovanje,
kaže da ako je vaš ljubavni život na klimavim nogama,
Francuska '98. mogla bi biti zadnji čavao.
Ništa ne stvara kolektivne emocionalne narativne energije kao Svjetsko.
To je najvažnije u životu.
Mislim da ima mnogo drugih stvari...
Julia, nema ničeg zanimljivijeg od Svjetskog prvenstva.
Čak i znaš već što nije zanimljivije od Svjetskog.
- Mislim da postoje neke stvari. - Molim?
Engleska!
Ovo je trenutak kad se pojavljuje ta engleština
oko nogometne momčadi. Ljudi počnu govoriti
o „zlatnoj generaciji nogometaša”,
a to je tek teret koji rijetko tko može podnijeti, zar ne?
Engleska!
Ako Engleska ostvari bilo kakav uspjeh na turniru,
nijedna se zemlja ne ujedinjuje kao naša.
ENGLESKA OČEKIVANJA
U kampu za pripreme
svi su ostali igrači imali žene ili djevojke.
Ali Victoria je tada bila na svjetskoj turneji s curama
pa nisam bio s njima, s njom.
Otišao sam do Glenna Hoddlea i pitao: „Prije početka turnira,
smijem li je posjetiti?”
Nisam je vidio sedam ili osam tjedana.
Mislim da je pristao. I mislim da je ili... ne.
Nazvao me. Rekao je: „Tata, u novinama sam.”
„Zašto sad?”
Rekao je: „Nosio sam sarong.”
Pitao sam: „Koji je vrag sarong?”
Izjurio sam po novine.
Pogledao sam to i pomislio: „Kvragu.”
A onda sam ga nazvao. „Znaš što?”
Rekao sam: „Sviđa mi se. Izgledaš elegantno.”
Rekao sam: „To neće proći. Nema šanse da to prođe.”
- Davide, ovamo! - Mahni nam!
David Beckham. Piše „otmjenu halju”, ali to je suknja.
To je bila naslovnica
svih najgorih novina koje su postojale u to vrijeme.
Ali hranio ih je time.
Održavaš kontakt sa zaručnicom?
Je li ti Victoria dala samopouzdanje?
Jest.
To mi je tada trebalo.
Koja je konačna odluka o sarongu? Je li ti dosta toga?
Tek sam počeo.
Čeka nas još?
Možda.
Da pročistim grlo.
Stavit ću i loptu malo više.
Beckham se mora nositi s mnogočime.
- Kako se nosi? - To je pola njegovih problema.
Mislim da nije usredotočen na ovaj turnir.
Ni na nogomet.
Javno je rekao da se nisam usredotočio na turnir
i da je zabrinut.
Mora shvatiti da nogomet mora biti prvi i ostati prvi.
Što kažu u novinama? Ne dobivamo ih. Je li dobro? Loše?
Komentar koji je dao o Davidu bio je javno... uništenje.
Neki su tabloidi navalili.
Glenn je izazvao apsolutno sranje, javno,
za Davida i cijelu zemlju.
Dakle, suigrač si i prijatelj Davida Beckhama.
Stalno je u središtu pozornosti.
Suosjećaš li sada s njime?
Da, valjda. No mislim da to ne utječe na Davida.
To me ubilo. Pogotovo netko tko dovodi u pitanje...
Sumnjao je u mene kao igrača.
Sumnjao je u moju osobnost i profesionalnost.
Tada se postavljaju pitanja.
„Je li pravi za turnir? Za ekipu?”
I onda...
završim na klupi.
Jedini koji je sudjelovao u svim kvalifikacijskim utakmicama
kaže da je to težak udarac.
Svi smo se iznenadili. Sve nas je to šokiralo.
Pitali smo se: „Zašto ne igra?
Zašto Becks ne igra? Mora. To je ludost. Trebao bi igrati.”
Misliš li da si izostavljen iz nekog razloga?
Mislim da nema posebnog razloga.
Trener nam je rekao postavu za utakmicu
i to je bilo to.
Ne mogu vam mnogo reći o tome.
Sad si se pomirio s time?
Baš i nisam. Znate, i dalje želim igrati.
Očajnički sam htio igrati.
Ali sve ovisi o treneru.
David je bio snužden. Pao je.
Depresivan.
David je htio ići kući.
Htio je ići kući.
Mislim da nije htio biti ondje.
Mislite da je bio usredotočen?
Jest.
David se uvijek mučio kada dugo nije vidio Victoriju.
Jest. Mučio se. Mora to priznati.
Iako su se ponašali kako, mislim... kako se Hoddle ponašao,
i dalje sam htio biti ondje.
Ovo je dosad najveći korak unatrag u karijeri D. Beckhama.
Njegova reakcija na to mogla bi biti ključna.
Izvadio sam kazetofon i vreću lopti. Uključio sam ga
i počeo sam pucati slobodne udarce.
Gary Neville vjeruje da Beckham ima snage.
Ovo je ispit karaktera, a Davidov je veličanstven.
Dobra večer.
Pred ovu utakmicu velika su očekivanja.
Nema Beckhama?
Nema.
Engleska mora ubrzati tempo.
Adams se muči. I Moldavac!
Engleska gubi!
Ući će David Beckham.
Sad se mora usredotočiti, zar ne?
Rekao je da nije usredotočen.
Beckham juri za ovom i stigao je prvi.
Dobra igra Beckhama.
Na Svjetskom prvenstvu.
Sve što je David Beckham dosad učinio vrlo je pozitivno.
Ne. Ali takav je Hoddle.
Beckham ju je izvrsno primio. Sad je mora dobro ubaciti.
Glenn Hoddle rekao je da nije usredotočen, zar ne?
A Beckham ide dalje! To bi mogao biti problem.
Stavila sam ga na popis.
Ljudi koji su me uzrujali.
Kod Beckhama je. Samo ju je okrznuo.
Shearer će je vratiti i ubaciti.
Engleska je izjednačila!
Pogledajte samo oduševljenje engleskih navijača.
Pa, 40 000 ljudi ne može pogriješiti, Briane. Viču da dođe.
U međuvremenu, David Beckham na klupi izaziva gnjev.
Rastužuje me što stojim ovdje i od tri pitanja
nijedno nije o sutrašnjoj utakmici. Malo sam razočaran.
Premijer se mudro ogradio od kontroverze.
Neke odluke moram donijeti ja,
a neke Glenn Hoddle. On je pravi čovjek za to.
OČEKUJEMO BECKSA!
RUMUNJSKA-6, ENGLESKA-3 KOLUMBIJA-3, TUNIS-0
A ovdje su ljudi na kojima počiva odgovornost Engleske
da se kvalificiraju u idući krug.
Gary Neville!
Bit će napeto idućih nekoliko sati.
Broj sedam, David Beckham!
Vidjelo se da želi odgovornost.
Htio je da se momčad osloni na njega.
Naprijed ide David Beckham.
Beckham napada.
To je to!
Ovo je za slikovnice!
David Beckham. Sjajan slobodan udarac.
Nezaustavljiv!
Ako izgube, već sam mu rezervirala letove
u nedjelju i ponedjeljak da me vidi
i provede dva tjedna sa mnom.
Ako pobijede, neće moći doći još nekoliko tjedana.
To je to!
- Prošli smo! - Bravo, Davide!
Bravo, dušo! Ne, bilo je opako. Bilo je jako dobro.
Svi smo sjedili i gledali.
Ne, lijepo si izgledao. Osim frizure. Sredi korijene.
Ne, bio si super. Ponosim se tobom.
Vratimo se na obračun Engleske i Argentine.
Momčadi izlaze na teren u Saint-Étienneu za sat i pol.
Argentina!
Pošalji je kao pobjednicu...
Engleski navijači uživaju
prije jedne od najvažnijih utakmica.
Davide, što misliš o Paulovu isključenju iz momčadi?
Francuski policajci čuvali su teren.
I policijski strijelci.
Navijači iz cijelog svijeta dolaze na klasični derbi.
Utakmicu prepunu povijesti.
Rođen sam u Londonu
i sedam od prvih deset godina živio sam u Buenos Airesu.
I jedno u što sam posve siguran jest
da nema međunarodnog rivalstva ni približno sličnog onomu
između Engleske i Argentine,
gdje postoji gotovo krvno suparništvo,
posebice s argentinske strane.
Englezi su nam ukrali Falklandske otoke.
Englezi su „gusari”. Piratas.
Sve se to nakuplja, povijest, ta gorčina,
čak i mržnja. I onda dolazimo...
Maradoni.
Bio sam na stadionu Azteca u Meksiku četiri godine nakon rata...
Posve druga klasa.
...kad je Engleska igrala protiv Argentine u četvrtfinalu.
Posve druga klasa!
Vidio sam... bio sam jedan od 120 000 ljudi ondje.
Maradona se udaljio od Hoddlea.
Ta vječno poznata „Božja ruka”.
Maradona!
Kad je Maradona taknuo loptu, svi su igrači to vidjeli.
Valjda samo sudac nije.
Žale li se Englezi na igranje rukom?
U Argentini se pobjeda žustro slavila kao osveta
za Falklandski rat prije 4 g.
Nije moglo biti usijanije.
Hoćete li poticati igrače da slijede Maradonin primjer i varaju
da pobijede Englesku?
Engleske su ulice večeras bile posve puste
jer je veći dio zemlje nekako i negdje pred televizorom.
Na kladionicama već postoji oklada od 200 000 funta
na pobjedu Engleske.
Hoćete li gledati utakmicu?
Navijat ćete za Englesku?
Mislim da bih trebala.
Bila sam u Brooklynu.
Rekla sam Davidu večer prije utakmice.
Utakmice. Te utakmice.
Prije utakmice s Argentinom...
nazvala me i rekla:
„Upravo sam obavila test i trudna sam.”
Tada sam saznao.
Bio je tako sretan. Oboje smo bili.
Nikad nisam sumnjala trebam li mu reći.
Mislim, to smo htjeli.
I nije mogao biti sretniji.
Rekli ste mu prije najvažnije utakmice u životu?
Jesam.
Jeste bili uzbuđeni? Mislili ste da će mu to pomoći?
Vjerojatno...
Zapravo ne znam.
Hajde!
Kad saznaš da si tata, ne želiš li biti s Victorijom i otići?
- To sam prvo htio. - Ali nisi mogao?
Nisam. Bili smo na važnom turniru.
Bio sam uvjeren, gledajući igrače koje smo imali...
„Da, osvajamo Svjetsko prvenstvo.”
Kao da smo imali sve što trebamo.
Hajde!
A onda...
A onda.
Ne znaš kako ćeš reagirati.
Nekontrolirano.
Kad te netko pita kako bi reagirao da te netko pokuša opljačkati,
kažeš: „Trčao bih za lopovom.”
Ali kad te pravi lopov opljačka,
ne znaš kako ćeš reagirati.
Svaka osoba reagira drukčije.
David je bio kompliciran igrač, mlad.
A tada me suočavanje s igračem poput njega,
Davida,
u neku ruku motiviralo.
David Beckham napokon je stigao na pozornicu Svjetskog prvenstva.
Kakav dolazak.
Bio je tako zgodan.
A mi nismo bili tako zgodni.
To je stvorilo suparništvo, što je dobro za motivaciju.
Sudac večeras ima odgovoran posao.
Beckham ju je dobro zadržao. Bravo, Beckhame.
Počne utakmica i jednostavno si...
Pogledajte prostor za Beckhama.
Ima više opcija, uključujući Andertona na daljoj strani.
Ne, loš šut.
Štošta vam se počne vrzmati glavom.
„Što ako se ovo dogodi? Ako primimo gol?”
Veróne, tako snažan čovjek.
López se gotovo provukao, ali Ince je odmah primijetio tu opasnost
i vidio Beckhama. On je dodaje Owenu.
Owen je opet potrčao. Opet će ih zabrinuti.
Sjajan Michael Owen. Možda do samog kraja.
Krasan gol!
To!
Ali tek smo počeli.
Nogomet se svodi na varke.
Stadion bruji.
Engleska je kontrolirala utakmicu.
Argentina je dobila slobodan udarac na rubu kaznenog prostora.
Petorica u zidu Engleske, plus jedan Argentinac.
Verón je dodao Zanettiju! Sjajan gol!
Izvrstan slobodni!
Nije poenta samo u kontroli lopte. Osjećaji, ravnoteža...
Zapamtite, ne paničarite.
Samo se smirite.
Ulazi Beckham. Opet Beckham.
To bi moglo još više zapaliti Englesku.
Također je riječ o usredotočenosti i strasti, kao i kontroli bijesa.
I onda kreće igra.
Gnjavio sam ga da vidim hoće li reagirati.
Andertonovo dodavanje Owenu nije bilo dovoljno dobro.
Kao ni taj izazov.
I Beckham... je li Beckham slučajno...
udario Simeonea...
Mislim da će sada dobiti žuti karton,
i to možda baš David Beckham.
Izvlači još jedan karton za Beckhama. Crveni karton za Beckhama!
Joj, ne!
Beckham je ispao iz igre.
Bila je to sekunda.
Osvetio se.
Htio sam zgrabiti Simeonea i odalamiti ga desnicom.
Kako je pao, bijedno. Trebao bi biti čvrst i stamen čovjek.
U veznom je protiv mene.
I to baš pred sucem, Briane.
Bilo je grozno.
Ljudi su vikali,
a onda se čuje agresivnost navijača.
Nagao trenutak skupo je stajao Englesku.
A sad bez Beckhama
klatno se jasno okreće protiv Engleske, na stranu Argentine.
Engleska je odigrala 74 minute s desetoricom igrača.
U svakom slučaju, gotovo je, osim izvođenja jedanaesteraca,
a ta drama tek slijedi u Saint-Étienneu.
Ali jedanaesterci... Mogli su pobijediti na jedanaesterce. Dakle...
- Ljudi to zaboravljaju. - Istina.
Trenuci od kojih zastaje dah.
Koliko god da ste dugo u igri,
to su trenuci najveće drame.
I zabija.
Da je ostao, bi li pobijedili?
Nitko to ne zna.
Obranio je.
Ayalin udarac.
Kao i sve drugo, znate?
Ne možete znati.
Ako ne uspije zabiti, Engleska ispada.
I nije!
Ne!
Argentina prolazi, a Engleska ispada!
Kakvo okrutno ispadanje.
Nevjerojatno, Gary, nevjerojatno. Samo...
Igrači su dali sve od sebe.
Ludost Davida Beckhama vjerojatno vas je koštala.
Jest, i to skupo.
Posve smo shrvani.
Kad sam gledala intervju Glenna Hoddlea: „Ne. Što si učinio?”
On je okrivio Davida.
A ja... znate, ja... navikli smo na trenera...
Ferguson nije govorio o svom timu.
Teško je to opet progutati
i večeras smo posve shrvani, ali se i ponosimo.
Karton je skupo koštao Englesku.
Naravno da jest. Ne poričem to.
Nakon toga krivili su njega.
David Beckham nepromišljeno je zaradio crveni karton.
To je velika tragedija. Beckham je bio junak protiv Kolumbije
i blesava pogreška na toj utakmici,
dugo će žaliti zbog toga.
Ne razumijem. Mislim, samo... Ne razumijem što je izvodio.
Stao sam pred medije.
Kao pred streljački vod jer su sva pitanja bila o Davidu.
Svi su bili agresivni i naporni.
Žele krv.
Sjećam se da sam u autobusu pomislio da će ovo biti jako loše za njega.
To sam mislio.
„A ja to nikako ne mogu spriječiti.”
- Bio je to trenutak potpunog ludila. - Zaista blesav dečko.
Trebao je igrati u sarongu,
barem ne bi mogao toliko podići nogu.
Glenn Hoddle imao je pravo.
Ne smije nositi engleski dres.
Mislim da bismo ga odsad trebali zvati „Glupi Spice”, zar ne?
Nade i molitve nacije počivale su na tom incidentu.
Iznevjerio je naciju. Bila je to neviđena sramota.
Prijevod titlova: Željko Radić